text: 1976 watapaqqa, tayta Primititivo, Juan Gualberto, hukkunapiwan, Quri Taqi sutiyuq tallertañam kicharqunku, chaymi qipamanqa Asociación de Artistas Populares de Sarhua (ADAPS) nisqaman tukupuspa, chaypiña huñuykun tablapi qillqa ruwaqkunata. Ancha sumaqmi kay Limapiña kaq Sarwa runapa qillqasqan. Iskay pachak "tablakunapi" sumaq qillqasqan kachkan ayllunkupa kawsaynin, tukuy yachaynin, llamkaynin, takiynin, tusuynin. Chay tukuy qillqamanta wakin huñurisqatam kaypi qawaykunchik. Kaypim kachkan 1985 watapi Centro Peruano de Estudios Sociales-CEPES nisqapa huñuykusqan. Hukninpim qawarinchik kikin CEPES-Tierra Fecundapi llamkaqkunata. Hukninpitaqmi qawarinchik 1980 watapi, Sarwa ayllupi empresa comunal paqarichisqankuta, chaypi runamasinku kayna tablakunapi qillqaspa llamkakunankupaq.